Gasherbrum II

Gasherbrum II (urd. گاشر برم2) poznata još i kao K4 je 13. najviša planina na Zemlji, locirana na granici Pakistana (region Gilgit–Baltistan) i Kine (region Xinjiang). S 8.035 m, Gasherbrum II je treći najviši vrh masiva Gasherbrum II smještenog na Karakorum lancu Himalaja.

Uobičajena staza uspona na ovaj vrh se proteže preko sjeverozapadnog grebena i karakteristična je po tome da uglavnom nema objektivnih opasnosti od lavine ili leda. Austrijska ekspedicija koju su sačinjavali Fritz Moravec, Josef Larch i Hans Willenpart 7. jula 1956. prvi je put osvojila Gasherbrum II.

 Historija uspona 
1956: Zabilježen prvi uspon na vrh.
1975: Ostvaren je i drugi uspon na Gasherbrum II. Za vrijeme ovog uspona kojeg je postigla francuska ekspedicija dogodio se i prvi smrtni slučaj. Iste godine još tri ekspedicije uspijevaju ovladati vrhom, uključujući i poljsku žensku ekipu koju je predvodila Wanda Rutkiewicz.
1979: Šesti i sedmi uspon na Gasherbrumu II ostvaruju čileanska i njemačka ekspedicija. Čileanski uspon bio je prvi latinskoamerički uspon na vrh iznad 8000 metara.
1982: Reinhold Messner dostiže vrh zajedno s Pakistancima Nazirom Sabirom i Sherom Khanom.
1983: Jerzy Kukuczka i Wojciech Kurtyka uspinju se na vrh novom stazom, u alpskom stilu i to bez dodatnok kisika. Nova ruta prelazi preko istočnog grebena.
1984: Reinhold Messner i Hans Kammerlander prelaze Gasherbrum I i Gasherbrum II u jednom potezu bez da se između uspona na ta dva vrha vraćaju u bazni logor.
1984: Zabilježen prvi spust na skijama sa Gasherbrum II, kojeg je izveo francuski tim CAF Besancon.
2005: Skijaški spustovi koje su izveli Jørgen Aamot (Norveška) i Frederik Ericsson (Švedska).
2007: Tri Italijana, Karl Unterkircher, Daniele Bernasconi i Michele Compagnoni, uspinju se na vrh novim putem preko sjeverne strane u alpskom stilu.
2011: Prvi zimski skijaški spust izveli Simone Moro, Denis Urubko i Cory Richards u alpskom stilu.

 Reference 

 Vanjski linkovi 

Gasherbrum II  na Peakwareu
Gasherbrum II-express debrief: The first German ski descent of G2; a 17 hour roundtrip
Gasherbrum II: A Journey to 26,360 Feet in the Karakoram

Kategorija:Planine u Pakistanu
Kategorija:Planine u Kini
Kategorija:Osamhiljadaši